Видове банки. Банкова система

Банките са институции, които са възникнали преди стотици години. Естествено е при това до нашето съвремие да са се развили и обособили различни видове банки, а също така и различни банкоподобни институции. В теорията се срещат различни класификации на банките:

* емисионни банки;
* търговски банки;
* банкоподобни институции.

1. Емисионни банки

Емисионните банки са банки, които имат изключително, многополно право да емитират паричните единици в отделните страни (монополно право на емисия на банкноти). Характерно за тях е, че те са изцяло държавни банки. От една страна, емисионните банки се характеризират като “касиер на държавата”, а от друга – като “банка на банките”.

1. Търговски банки

Търговските банки, наричани още обслужващи банки, са банки, които непосредствено работят с икономическите агенти (физически и юридически лица), като примат от тях парични средства на влог и им отпускат кредити, а също така осъществяват и всички останали банкови сделки. Търговските банки могат да бъдат универсални и специализирани.

1. Ипотекарни банки

Основната банкова сделка, която извършват тези банки, е предоставянето на дългосрочни заеми срещу залагане (ипотека) на недвижимо имущество.

1. Ломбардни банки

Главна банкова сделка на тези банки е предоставянето на заем срещу залог на движими вещи (ценности) – злато, сребро, произведения на изкуството и др.

1. Депозитно-спестовни банки и каси

Депозитно-спестовни банки и каси, чийто основен предмет на действие е приемането и съхраняването на депозити и влогове.

1. Депозитно-кредитни банки

Депозитно-кредитни банки, чийто основен предмет на дейност е приемането на депозити и отпускането на кредити.

1. Джиро-банки

Основната им банкова сделка е воденето на сметките на клиентите им и осъществяването на раз плащанията между клиентите.

1. Инвестиционни банки

Инвестиционни банки, чийто основен предмет на дейност е посредничеството при пласирането на ценни книжа (на първичния капиталов пазар).

1. Банкоподобни институции

Немалък дял в осъществяването на банковите сделки или, по-общо казано, в осъществяването на финансовото посредничество имат и банкоподобните институции. Това са институции без пълен банков лиценз, т.е. те могат да извършват определен кръг банкови операции.

Друга класификация на банките е, че те могат да съществуват като банки с филиали и банки без филиали. Банките съществуват и функционират нормално на базата на връзките и взаимоотношенията помежду си. Така те образуват едно цяло, известно с понятието банкова система. Банковата система е съвкупността от банки и банкоподобни институции и връзките и зависимостите (взаимоотношенията) между тях. Това е изведено на графично изображение 1.

БНБ – банка на

банките

Надзор върху банковата дейност

Специализирани банки

Универсални банки

Чужбина

Дъщерни български банки и филиали на българските банки

граф. изобр. 1

Банкова система

Банковата система е част от цялата обществена система. Макроикономическите рамки на обществената система се дават от политическата система (законодателна власт, парламента). Политическата система получава информация от изпълнителната власт (правителството) относно състоянието и въздействието на законодателната дейност. Банковата система е едно от най-важните звена за осъществяването на този информационен процес. Тази роля на банковата система за цялата обществена система може да се проследи на графично изображение 2.

Политическа система (парламент)

Изпълнителна система (правителство)

Банкова система

**БНБ**

Пазар на банкови услуги

Икономически агенти

граф. изобр. 2

На фигурата се вижда, че макар централната банка да е елемент на банковата система, тя има и самостоятелно обособено място, и своя роля в обществената система.

***Съдържание:***

Видове банки. Банкова система 1

A. Емисионни банки 1

B. Търговски банки 2

B.1. Ипотекарни банки 2

B.2. Ломбардни банки 2

B.3. Депозитно-спестовни банки и каси 2

B.4. Депозитно-кредитни банки 2

B.5. Джиро-банки 3

B.6. Инвестиционни банки 3

C. Банкоподобни институции 3

Банкова система 4

***Списък на графични изображения:***

[граф. изобр. 1 4](#_Toc62849137)

[граф. изобр. 2 5](#_Toc62849138)

Банкова система 1, 4, 6

Видове банки 1

Емисионни банки 1, 6